CELEX: 62015TN0040
Language: et
Date: 2015-01-27 00:00:00
Title: Kohtuasi T-40/15: 27. jaanuaril 2015 esitatud hagi – ASPLA ja Armando Álvarez versus Euroopa Liidu Kohus

16.3.2015   
            
            
               ET
            
            
               Euroopa Liidu Teataja
            
            
               C 89/42
            
         27. jaanuaril 2015 esitatud hagi – ASPLA ja Armando Álvarez versus Euroopa Liidu Kohus
   (Kohtuasi T-40/15)
   (2015/C 089/51)
   Kohtumenetluse keel: hispaania
   
      Pooled
   
   
      Hagejad: Plásticos Españoles SA (ASPLA) (Torrelavega, Hispaania) ja Armando Álvarez SA (Madrid, Hispaania) (esindajad: advokaadid M. Troncoso Ferrer, C. Ruixó Claramunt ja S. Moya Izquierdo)
   
      Kostja: Euroopa Liidu Kohus
   
      Nõuded
   
   Hagejad paluvad Üldkohtul:
   
               —
            
            
               esimese võimalusena mõista Euroopa Liidu Kohtult välja hüvitis kahju eest, mille Üldkohtus tekitas hagejatele Euroopa Liidu põhiõiguste harta artikli 47 teise lõigu rikkumisega, makstes neile 3 4 95  038,66 eurot, millele hagi esitamise kuupäevast alates lisanduvad tasandusintress ja viivis vastavalt Euroopa Keskpanka põhiliste refinantseerimistehingute suhtes kohaldatavale määrale, mida on suurendatud kahe protsendipunkti võrra;
            
         
               —
            
            
               sellest tulenevalt mõista kohtukulud välja Euroopa Liidu Kohtult;
            
         
               —
            
            
               teise võimalusena mõista Euroopa Komisjonilt välja hüvitis kahju eest, mille Üldkohtus tekitas hagejatele Euroopa Liidu põhiõiguste harta artikli 47 teise lõigu rikkumisega, makstes neile 3 4 95  038,66 eurot, millele hagi esitamise kuupäevast alates lisanduvad tasandusintress ja viivis vastavalt Euroopa Keskpanka põhiliste refinantseerimistehingute suhtes kohaldatavale määrale, mida on suurendatud kahe protsendipunkti võrra, ja
            
         
               —
            
            
               sellest tulenevalt mõista kohtukulud välja Euroopa Komisjonilt.
            
         
      Väited ja peamised argumendid
   
   Hagejad tuginevad viivitusele nende poolt ühenduse kohtule esitatud hagide lahendamisel, mis vaadati läbi kohtuasjades T-76/06: ASPLA vs. komisjon ja T-78/06: Armando Álvarez vs. komisjon ning milles tehti 16. detsembri 2011. aasta ja 22. mai 2014. aasta kohtuotsus.
   Hagi põhjendamiseks tuginevad hagejad Euroopa Liidu põhiõiguste harta artikli 47 teise lõigu rikkumisele, mis nende arvates väljendab tõhusa kohtuliku kaitse põhimõtet, mis on Euroopa Liidu õiguse üldpõhimõte.
   Nad on seisukohal, et eespool viidatud sättega vastuolus olev käitumine ja seega tõhusa kohtuliku kaitse põhimõte rikkumine on piisavalt tõendatud Euroopa Kohtu otsustega kohtuasjades C-58/12 P: Groupe Gascogne vs. komisjon ja C-50/12 P: Kendrion NV vs. komisjon. Nad rõhutavad sellega seoses, et mõlemale hagejale määrati karistus sama otsusega kui Kendrionile ja Groupe Gascogne’le. Sarnaselt viimati nimetatutele esitasid hagejad selle otsuse peale hagi ja seisid Üldkohtu menetluses, mis on väga sarnane, kui mitte praktiliselt identne menetlusega, mis toimus Euroopa Kohtus eespool nimetatud kohtuasjades, silmitsi kohtulahendi mõistliku aja jooksul tegemise põhimõtte rikkumisega.